**Publikāciju statistikas gada rādītāji, piemērojot Publisko iepirkumu likumu Metadati**

**Datu apraksts**

Paziņojumu publikāciju dati sniedz informāciju par pasūtītāju publicētajiem paziņojumiem pēc būvdarbu, piegāžu un pakalpojumu iepirkumu veida atbilstoši Publisko iepirkumu likuma līgumcenu sliekšņiem.

Pasūtītāji, kuri piemēro Publisko iepirkumu likumu, Iepirkumu uzraudzības biroja tīmekļvietnē publicētajās iepirkumu publikācijās – paziņojums par līgumu, paziņojums par metu konkursu, paziņojums par sociālajiem un citiem īpašiem pakalpojumiem – paziņojums par līgumu, paziņojums par plānoto līgumu, paziņojums par līgumu attiecībā uz sociālajiem un citiem īpašiem pakalpojumiem, paziņojums par līguma slēgšanas tiesību piešķiršanu, paziņojums par metu konkursa rezultātiem, paziņojums par sociālajiem un citiem īpašiem pakalpojumiem – paziņojums par līguma slēgšanas tiesību piešķiršanu, informatīvs paziņojums par noslēgto līgumu, paziņojums par līguma slēgšanas tiesību piešķiršanu attiecībā uz sociālajiem un citiem īpašiem pakalpojumiem, informatīvs paziņojums par līguma slēgšanas tiesību piešķiršanu – norāda noslēgto līgumu kopējās līgumcenas, iepirkumu veidu, paredzamās līgumcenas slieksni, kā arī vai iepirkumu veic centralizēto iepirkumu institūcija.

Lietotāji var iepazīties ar apkopotiem gada datiem par izsludināto un rezultātu paziņojumu skaitu, kopējām līgumcenām EUR bez pievienotās vērtības nodokļa, kas iedalīti pēc iepirkumu veidiem, līgumcenu sliekšņiem, un centralizētiem iepirkumiem kas salīdzināti ar iepriekšējā gada datiem, aprēķinot procentuālo īpatsvaru procentos. Datos nav iekļauta informācija par līgumiem vispārīgās vienošanās ietvaros.

Rādītāju kopums sniedz vispārēju informāciju par izsludināto un rezultātu publikāciju daudzumu un tajās norādītajām līgumsummām publisko iepirkumu jomā.

**Datu publicēšana**

Dati tīmekļvietnes sadaļā ***Iepirkumu dati*** zem ***Statistika*** / ***Aktuālie publikāciju dati/ Publisko iepirkumu likums*** tiek atjaunoti saskaņā ar aktuālo [datu publicēšanas kalendāru](https://www.iub.gov.lv/lv/statistikas-datu-publicesanas-kalendars-2021-gadam) reizi gadā.

|  |  |  |  |
| --- | --- | --- | --- |
| Statistikas tēma | Dati par periodu | Atjaunošanas datums | Piezīmes |
| Publisko iepirkumu likums | par 2023. gadu | 23.02.2024. |  |
| Saskaņā ar Publisko iepirkumu likumu | par 2022. gadupar 2021. gadupar 2020. gadupar 2019. gadupar 2018. gadupar 2017. gadupar 2016. gadupar 2015. gadupar 2014. gadupar 2013. gadu |  | Skat. arhīvu |

**Dati sagatavoti:**

20.02.2024.

**Datu pieejamība**

Apkopotie dati ir pieejami, sākot no 2013. gada.

**Datu izplatīšana**

Gada apkopotie rādītāji ir brīvi pieejami Iepirkumu uzraudzības biroja tīmekļvietnē un Latvijas Atvērto datu portālā. Dati var tikt izmantoti arī dažādās citās publikācijās, norādot atsauces uz iegūtās informācijas avotu.

**Datu izplatīšanas formāts**

Datu izplatīšanas formāts (MS Excel).

**Datu lietotāji**

Finanšu ministrija un citi lietotāji.

**Datu vākšana**

Dati tiek iegūti no šādiem Iepirkumu uzraudzības biroja tīmekļvietnē publicētiem iepirkumu paziņojumiem:

* paziņojums par līgumu, paziņojums par metu konkursu, paziņojums par sociālajiem un citiem īpašiem pakalpojumiem – paziņojums par līgumu, paziņojums par plānoto līgumu, paziņojums par līguma slēgšanas tiesību piešķiršanu, paziņojums par metu konkursa rezultātiem, paziņojums par sociālajiem un citiem īpašiem pakalpojumiem – paziņojums par līguma slēgšanas tiesību piešķiršanu, informatīvs paziņojums par noslēgto līgumu atbilstoši Ministru kabineta 2017. gada 28. februāra noteikumiem Nr. 103 „Publisko iepirkumu paziņojumi un to sagatavošanas kārtība” (spēkā no 01.03.2017.);
* paziņojums par līgumu, paziņojums par plānoto līgumu, paziņojums par metu konkursu, paziņojums par līgumu attiecībā uz sociālajiem un citiem īpašiem pakalpojumiem, paziņojums par līguma slēgšanas tiesību piešķiršanu, paziņojums par metu konkursa rezultātiem, paziņojums par līguma slēgšanas tiesību piešķiršanu attiecībā uz sociālajiem un citiem īpašiem pakalpojumiem, informatīvs paziņojums par līguma slēgšanas tiesību piešķiršanu atbilstoši Ministru kabineta 2023. gada 24. oktobra noteikumiem Nr. 605 „Iepirkuma un koncesijas procedūras paziņojumu noteikumi” (spēkā no 25.10.2023.).

**Atskaites periods**

Atskaites periods ir kalendārais gads.

**Klasifikācijas**

Statistikas rādītāju kopumā nav iekļauts iepirkuma nomenklatūras CPV (*Common Procurement Vocabulary*) klasifikators.

**Konfidencialitāte**

Iepirkumu uzraudzības biroja tīmekļvietnē publicētie publisko iepirkumu paziņojumi nesatur konfidenciālus datus.

**Kvalitāte**

Kvalitāte tiek nodrošināta, ievērojot Eiropas Statistikas prakses kodeksā noteiktās prasības.

**Atbilstība**

Gada griezumā apkopotie statistikas rādītāji kopumā atbilst lietotāju vajadzībām.

**Precizitāte**

Gada apkopoto datu precizitāte kopumā ir nemainīga.

**Savlaicīgums**

Iepirkumu uzraudzības birojs savlaicīgi, atbilstoši datu publicēšanas kalendāram, publicē apkopotos statistikas datus.

**Datu precizēšana**

Nepieciešamības gadījumā attiecīgie iepirkumu paziņojumu publikāciju rādītāji var tikt precizēti, norādot datu precizēšanas iemeslus.

**Kontakti**

|  |  |
| --- | --- |
| Statistikas iestāde | Iepirkumu uzraudzības birojs |
| E-pasts | pasts@iub.gov.lv |
| Informācijas departaments |
| Tālruņa numurs | 24556632 |

**Metadati pēdējo reizi atjaunoti**

23.02.2024.

**Saistītās tēmas**

[Publicēto paziņojumu dati](https://www.iub.gov.lv/lv/publisko-iepirkumu-likums)